Source: http://jogarchiv.hu/jogiforum/21/43957.html
Timestamp: 2019-09-20 09:41:47
Document Index: 33697988

Matched Legal Cases: ['Kúria ', 'Kúria ', 'bíróság ', 'bíróság ', 'Kúria ', 'Kúria ']

Kúria felülvizsgálatforrás főoldal vissza
Öreg Tölgy 2017.04.07. 15:18
Igen. tisztelt moho, találkoztam.
Attika doki: büntetőeljárásban a szóban forgó rendkívüli jogorvoslati eljárást megindító irat neve felülvizsgálati INDÍTVÁNY (nem kérelem), tehát az ide másolt szöveg nyilvánvalóan nem a büntetőeljárásra vonatkozik.
További szép napot az Uraknak, a továbbiakban már csak holnap leszek itt!
Dr.Attika 2017.04.07. 15:12
Nem saját kútfő, Digitális Könyvtár:
"A felülvizsgálati kérelem addig vonható vissza, ameddig a Kúria a határozatát meg nem hozta, illetve – tárgyalás tartása esetén – a határozathozatal céljából vissza nem vonult. A visszavont felülvizsgálati kérelmet újból előterjeszteni nem lehet"
moho 2017.04.07. 14:39
Oreg Tolgy!Akkor ezekszerint On talalkozott mar olyan esettel hogy visszavontak,majd ujbol beadtak es azt ervenyesnek tekintette a kuria?
Öreg Tölgy 2017.04.07. 12:46
T. moho,
sajnos azért nem tudok linket adni, mert
Dr.Attika 2017.04.07. 10:13
Rendszeresen olvasom az AB határozatait az alkotmányjogi panaszok tárgyában is. Összességében az a megállapításom, hogy rázzák le magukról ezen panaszokat, mint kutya magáról a vizet. Rendre az "elutasítja", "visszautasítja" rendelkezést hozzák. Ráadásul annyira bonyolult az eljárási rend, hogy azt még jogász sem tudja nyomon követni, nem még egy joghoz nem értő panaszos földi halandó.Igaz a mondás: Panasszal az Úristenhez forduljon.
moho 2017.04.07. 09:36
Az alkotmanybirosag meg nem elutasitotta,hanem leveleben tajekoztatott hogy nem fogadhato be az inditvany emiatt,es amennyiben ezzel nem ertek egyet,30 napom van valaszolni es utana utasitja el az egyesbiro..ha viszont visszavonom a felulvizsgalatot,akkor nem lenne akadalya a befogadhatosagnak.
Azzal kapcsolatban tudna nekem valamilyen torvenyi helyet linkelni hogy visszavont felulvizsgalat eseten ujra beadhato az inditvany?Elore is koszonom
Öreg Tölgy 2017.04.07. 06:39
Bizony, bizony ezúttal tévedtem: Attika egyik válasza sem volt szokás szerint helyes. A felülvizsgálati indítvány benyújtása valóban nem feltétele az alkotmányjogi panasz előterjeszthetőségének, de ha van felülvizsgálati indítvány, addig nem terjeszthető elő, amíg azt el nem bírálják.
A konkrét kérdése viszont tipikus példa arra, ami mindkét indítvány pontos ismerete nélkül nem válaszolható meg. Általánosságban annyi mondható, hogy ha már az Alkotmánybíróság most elutasította, akkor talán érdemesebb kivárni a Kúriát, és utána benyújthatja az alkotmányjogi panaszt.
moho 2017.04.06. 11:59
Attika!Pedig a levelben az Alkotmanybirosag pontosan ezt irja,hogy az ugyrend 33 paragrafus 3 bek szerint a panasz benyujtasanak nincs helye,ha a kuria a felulvizsgalati kerelmet illetve inditvanyt meg nem biralta el!!!
Öreg Tölgy!Ön mit javasolna?visszavonjam?Az alkotmanyjogi panasz biroi kizarasra vonatkozik a nyomozas soran fellebbezesben eljart biro reszvetele miatt!
Öreg Tölgy 2017.04.06. 08:13
Ez aztán mélyenszántó jogászi érvelés volt. Majd ezt mond el a kúriai bíráknak is, mert szegények tudatlanságukban bizony elbírálják a visszavont indítvány után újból előterjesztett indítványt is (a gyakorlatban pontosan úgy, mint az elméletben).
Dr.Attika 2017.04.06. 07:26
Helyes biz mind a kettő.
Öreg Tölgy 2017.04.06. 05:27
Attika két válasza közül ezúttal az egyik helyes, ami nem rossz arány. :)
Valóban minden jogosult egy ízben nyújthat be felülvizsgálati indítványt, de ha még az elbírálás előtt visszavonja, az olyan, mintha be se adta volna.
Az Alkotmánybírósággal kapcsolatban viszont úgy van, ahogy írta, és gondolom, ez a lényeg, mert emiatt akarja moho visszavonni az indítványát.
Dr.Attika 2017.04.06. 00:42
Ilyen nincs. Az alkotmányjogi panaszban nyilatkozni kell, hogy van-e folyamatban felülvizsgálati indítvány. Azért nem lehet elutasítani a panaszt, mert fv-i eljárás van folyamatban. Nem bonyolult a dolog. mkab.hu honlapon rá lehet keresni az AB határozataira, azok indoklására, a párhuzamos indoklásokra, vagy a külön véleményekre.Ezek ismeretében egyértelműen el lehet dönteni, hogy érdemes-e ilyen panaszt előterjeszteni vagy sem.
moho 2017.04.06. 00:22
Mit javasolnak olyan esetben ha az alkotmanybirosag az alkotmanyjogi panasz befogadasat azert tagadja meg,mert felulvizsgalati eljaras van folyamatban a kuria elott(egyebkent teljesen mas indokbol) ??
Dr.Attika 2017.04.05. 22:31
Nincs. Minden jogosult csak egyszer nyújthat be felülvizsgálati kérelmet. Van két kivétel, de itt az nyilván nem releváns. Annak nincs akadálya, hogy terhelt és védő külön-külön nyújtsa be az indítványt.
moho 2017.04.05. 22:21
Tisztelt Hozzáértők!Amennyiben vissszavonom a felulvizsgalati eljarast az elbiralas elott,kesobb van e lehetosegem ujra beadni?Koszonom
Ronesz 2017.02.04. 14:27
Köszönöm a válaszokat!Üdv.
Dr.Attika 2017.02.04. 13:26
"A magánvádló és a pótmagánvádló a 2014. január 1. napja előtti helyzetben még felülvizsgálati indítvány benyújtására volt jogosult a terhelt terhére, felmentés vagy az eljárás megszüntetése esetén [Be. 417. § (1) bekezdés I.b) pont]. A magánvádló és a pótmagánvádló azonban 2014. január 1. napjától már nem szerepel a felülvizsgálati indítvány benyújtására jogosultak között."
Tájékoztató a Bfv.II.240/2015. számú ügyhöz
Öreg Tölgy 2017.02.04. 12:25
2014. január 1-től változott meg a jogszabály. Azóta valóban csak az ügyész jelenthet be a vádlott terhére felülvizsgálatot. Az ezzel ellentétes állásfoglalás nyilván korábbi.
Dr.Attika 2017.02.04. 11:56
Hibás a Be. vonatkozó rendelkezésre hivatkozás.Be. 417.§(1) bekezdés I. a helyes. Ez pedig csak az ügyészt jogosítja fel.
Ronesz 2017.02.04. 10:57
Tisztelt Fórumozók! Becsületsértés vétsége miatt büntetőeljárást indítottam ismert tettes ellen,elévülésre hivatkozással az elsőfokú bíróság az eljárást megszüntette.Fellebbeztem,a másodfok ennek ellenére különösebb indoklás nélkül jóváhagyta az első fokot.Felülvizsgálatot indítottam magánvádlóként (terhelt terhére),melyet a Kúria elutasított,mondván hogy a felülvizsgálat nem a jogosulttól származik,hivatkozva a Be.412.szakasz 1.bek.I.pontjára,ami egyébként a Kúria honlapján megtalálható állásfoglalással ellentétes,miszerint nem csupán ügyész járhat el a terhelt terhére,hanem a magán,ill.pótmagánvádló. Kérném a szíves segítségeteket.
"A felülvizsgálati indítvány előterjesztésére jogosultak:
Felülvizsgálati indítvány benyújtására jogosult
- a terhelt terhére: - az ügyész, - a felmentés vagy az eljárás megszüntetése esetén a magánvádló, illetőleg a pótmagánvádló,"